Deg uḥric “Amṛaḥ n twacult”, tebda temsawalt Cabḥa tettales-d ɣef tibbehbi i icerfen tanefsitis, d temẓi-s taleǧǧamt i tɛac deg ccwal i yesnejlan ula d leɛqel seg-s. Terẓa tasiwelt-is mi tuɣal ad aɣ-d-tettales ɣef Nna Feṛṛuǧa d urgaz-is Ɛebd Lekrim d tmucuha-nsen. Sakin tewwid taqsiḍt n yideɛmamacen ur tt-nefri ma bɣan tafat neɣ ṭṭlam, d ayen i wumi neqqar “l’enchâssement”, meḥsub d taḥkayt sdaxel n teḥkayt50. Syin ɣer-s, tessawel-aɣ-d Cabḥa anekcum-is ɣer uɣerbaz, tban-d tisselbi deg usugen id-yemmalen tudert-is. Di tazwara txuyeld taqcict i tt-icuban deg yiselsa, sakin tessugen-d yiwet n tmeṭṭut i icuban yemma-s, yesɛan sin n wudmawen d yiwen n ufus: yiwen n wudem ḥnin ɣer yelli-s Ṭawes, ma d wayeḍ yettqudur d lkerh i yelli-s Cabḥa. Ma d yiwen n ufus acku tekkat kan yiwet n yelli-s d Cabḥa.